《木兰花慢 咏蝶》
清代·项纫

整翩翩粉翅，愁燕子莺儿。向细草阑干，游丝庭院，双宿双飞。

腰肢瘦来一搦，爱红香影里镇相随。花底可怜踪迹，梦中何处天涯。

深闺风景正芳菲。长自傍帘帏。早倚窗人见，绣上罗衣。

依依似嫌春晚，更几番、萦绕绿杨枝。忍把泥金小扇，等闲追过墙西。

作者简介：字祖香，钱塘人，屏山夫人紃妹。